armvectores/hy_wikipedia_2023 huggingface dataset:
I Don’t Believe You (երգ, Փինք)

«I Don’t Believe You» (հայերեն՝ Ես քեզ չեմ հավատում), ամերիկացի երգչուհի Փինքի երգը։ Այն «Funhouse» հինգերորդ ալբոմի հինգերորդ միջազգային սինգլն է։


== Նախադրյալներ ==
Երաժշտական առումով երգը փոփ-բալլադ է, միջին տեմպով, երկմասային տակտային չափով, տոնայնությունը լյա բեմոլ մաժորն է։ Փինքն իր կայքում բացատրել է, որ քնարական երգը հաշտության համար աղաչանքի մասին է. այն իր սիրած երգն է «Funhouse»-ից, քանի որ այն անկեղծ է։ Միևնույն է, թե խոր շունչ քաշել և ասել. «Ահա՜ և ես, ընդունիր ինձ, ռիսկի դիմիր»։ Նա շարունակել է բացատրել. 


== Քննադատների կարծիքներ ==
«Slant Magazine»-ից Ջոնաթան Քիֆը բարձր է գնահատել երգը, նրա նոսրացած կիթառային երաժշտական թեման և ասել, որ «բացառիկ վոկալը պարունակում է խոցելիություն և կշտամբանք», միևնույն ժամանակ Նյու Յորք Թայմսի լրահաղորդ Ջոն Քերմենիկը հայտնել է. «I Don’t Believe You»-ն հնչում է որպես դասական սոուլ- բալլադ, մինչդեռ Փինքը սիրելիին խնդրում է փոխել իր որոշումը և հեռանալ»: Մյուս կողմից «Rolling Stone» ամսագրից Քրիստիան Հոդը բացասական գնահատական է տվել՝ հայտնելով, որ երգն «ինքնագոհ բալլադ է, որը երգչուհուն ստիպում է հնչեցնել «բարձր ձայնով այլ շլյագեր», և այն, որ երգչուհին այլ երգերում ավելի շատ է անհատականություն ցույց տվել։


== Համերգային կատարումներ ==
2009 թվականի սեպտեմբերի 16-ին «Jimmy Kimmel Live»-ում Փինքը կատարել է «I Don’t Believe You» և «Funhouse» երգերը։ Նա նաև այս երգը կատարել է 2010 թվականի փետրվարի 5-ին «The Oprah Winfrey Show»-ում։


== Տեսահոլովակ ==
«I Don’t Believe You» երգի տեսահոլովակի ռեժիսորը Սոֆի Մյուլլերն է։ Այն նկարահանվել է 2009 թվականի սեպտեմբերին Լոս Անջելեսում։ Տեսահոլովակը դուրս է եկել 2009 թվականի հոկտեմբերին։ Այն նկարահանվել է սև ու սպիտակ, որտեղ Փինքը հագել է 2006 թվականին տեղի ունեցած Քերի Հարթի հետ իրական հարսանիքի ժամանակ կրած սպիտակ հարսանեկան զգեստը. զգեստը զարդարված էր ադամանդով, քանի որ ապարդյուն փնտրում էր իր սիրելիին։ Որոշ տեսարաններում զգեստով պառկած է, անվաչմուշկներով սահում է եկեղեցու շուրջը (The Los Angeles Theater)` երգելով հարսանեկան դատարկ  ճաշարանում, լաց է լինում հարսանեկան դատարկ ալբոմի վրա և երգում հայելու առջև։


== Ստեղծագործությունների ցանկ և ձևաչափեր ==
5"SCD«I Don’t Believe You»
«I Don’t Believe You» [Live In Australia]
«I Don’t Believe You» [Aleko’s Remix]
«I Don’t Believe You» [Bimbo Jones Remix]


== Հիթ-շքերթներ ==
«I Don’t Believe You»-ն Մեծ Բրիտանիայի հիթշքերթային ամենավատ դիրքեր ունեցողղ սինգլն է Փինքի համար, որը չի հասել թոփ-40-ի Մեծ Բրիտանիայում ֆիզիկական թողարկման չլինելու և գովազդի պակասի պատճառով։
Միացյալ Նահանգներում երգը թվային ձևաչափով վաճառվել է ավելի քան 115 604 անգամ։ Ավստրալիայում երգը ռադիոյի ամենաշատ ավելացված երգն էր թողարկման առաջին շաբաթվա ընթացքում։


== Ծանոթագրություններ ==
Սիլվի և Բրունո

«Սիլվի և Բրունո», անգլիացի գրող, բանաստեղծ Լուիս Քերոլի վեպերից. վերջնական տարբերակը հրատարակվել է 1893թ. հեղինակի կենդանության օրոք։
Ստեղծագործությունն ունի երկու հիմնական սյուժե, որոնցից մեկը ներկայացնում է տվյալ ժամանակահատվածի (վիկտորյական դարաշրջանի) իրական զարգացումները, իսկ մյուսը՝ հեքիաթային աշխարհը։ Եթե հեքիաթի սյուժեն լի է նոնսենսային տարրերով և չափածո տողերով (ինչպես «Ալիսը հրաշքների աշխարհում» վեպի մեջ է), վիկտwրյական դարաշրջանի Բրիտանիան պատկերող իրադարձությունները ամբողջանում են որպես սոցիալական վեպ, որի հերոսները ներգրավված են տարբեր հղացքներ և կրոնի, հասարակության, փիլիսոփայության և բարոյականության տարբեր կողմերի քննարկման մեջ։


== Սկզբնաղբյուր ==
Վեպի հիմքում ընկած են երկու ստեղծագործություն՝ «Սիլվի փերին» և «Բրունոյի վրեժը», որոնք առաջին անգամ հրապաարկվել են 1867թ. Judy's Magazine պարբերականում։ Մի քանի տարի անց Քարոլի մոտ միտք հղացավ այս ամենը միավորել ավելի երկար ստեղծագործության մեջ, որի մնացած մասը հավաքել էր հիմնականում տարիներ ընթացքում արված երկպոսությունների և մտքերի գրառումից (ինչը հետագայում իր գործի երկրորդ հատորի ներածության մեջ նա որպես «գրականություն» վկայակոչեց)։
Լուիս Քերոլն ի սկզբանե նախատեսում էր ստեղծագործությունը հրապարակել մեկ հատորով, սակայն հաշվի առնելով երկար սյուժեն՝ այն ի վերջո բաժանում է երկու մասի, որոնցից յուրաքանչյուրը լույս է տեսնում համապատասխանաբար 1889-ին և 1893-ին.:
Առաջին գրքի սկզբում ներածական պոեմ է, որտեղ ակրոստիքոսի տեսքով ներկայացված է Քերոլի մանկության ընկերներից Իսա Բոումանի անունը։


== Համառոտ սյուժե ==


=== Սյուժեի նկարագիր ===
Սյուժեի հիմքում երկու թեզ է ընկած՝ պահակություն անող Ուորդեն Աութլենդի և Կանցլերի կողմից Աութլենդի պահակի դեմ ձեռնարկված դավադրությունը և երիտասարդ բժիշկ Արթուրի սերը Լեդի Մյուրիելի հանդեպ։


== Ծանոթագրություններ ==
Յոհան Բերգ Գուդմունդսսոն

Յոհան Բերգ Գուդմունդսսոն (Йоуханн Берг Гвюдмюндссон, իսլ.՝ Jóhann Berg Guðmundsson; (հոկտեմբերի 27, 1990(1990-10-27), Ռեյկյավիկ, Իսլանդիա), իսլանդացի ֆուտբոլիստ, Իսլանդիայի հավաքականի և Բանլի ակումբի կիսապաշտպան։ Եվրոպայի 2016 թվականի առաջնության մասնակից։


== Ակումբային կարիերա ==

Գուդմունդսոնը Բերիգաբլկի ակումբի սան է։  Երիտասարդական թիմի խաղերի ժամանակ նա մի քանի անգամ փորձաշրջան անցավ «Չելսիում» և «Ֆուլհեմում»։  2008 թվականին Յոհանը Իսպանիայի առաջնությունում ելույթ ունեցավ «Բրիդաբլիկ» թիմի կազմում։  2009 թվականի սկզբին Գուդմունդսսոնը տեղափոխվել է Նիդեռլանդներ, ստորագրելով հինգ տարվա պայմանագիր։  2010 թվականի  օգոստոսի 8-ին Բրազիլիայի հավաքականի հետ հանդիպման ժամանակ նա իր նորամուտը կատարեց Էրեդիվիզի կազմում։ 2011 թվականի  հունվարի 29-ին «ՎՎՎ-Վենլոլի» դեմ խաղում Յոհանը գոլի հեղինակ դարձավ ԱԶ ակումբի կազմում։ 2013 թվականին նա օգնեց թիմին նվաճել հոլանդական գավաթը։
2014 թվականի Ամռանը Գուդմինսոնը տեղափոխվել է անգլիական «Չարլթոն Ատլետիկ» ակումբ, կնքելով երկամյա պայմանագիր։ օգոստոսի 9-ին, Բարենդֆորտ ակումբի դեմ խաղում նա իր նորամուտը կատարեց Չեմպիոնշիպում։
Սեպտեմբերի 20-ին, «Ռոտերդամ Յունայթեդի» դեմ խաղում Յոհանը խփեց իր առաջին գոլը «Ատլետիկո» ակուբի կազմում։ 2015 թվականի ամռանը նա իր պայմանագիրը  երկարաձգել է ևս չորս տարի ժամկետով։
2016 թվականի ամռանը Գուդմունդսոնը տեղափոխվեց Բարնլի ակումբ, կնքելով եռամյա պայմանագիր։ օգոստոսի 13-ին ընդդեմ «Սուոնսի Սիթի» ակումբին, նա իր նորամուտը կատարեց անգլիական Պրեմիեր լիգայիում, փոխարինման դուրս գալով երկրորդ խաղակեսումժ։ Նոյեմբերի 5-ին «Քրիսթալ Փելաս» ակումբի դեմ խաղում Յոհանը խփեց իր առաջին գոլը «Բարնլի» ակումբի կազմում։


== Միջազգային կարիերա ==
2011 թվականին Յոհանը, իսլանդական երիտասարդական թիմի կազմում մասնակցել է Դանիայում կայացած Եվրոպայի երիտասարդական առաջնությանը։  Մրցաշարում նա խաղում էր Դանիաիյի թիմերի դեմ խաղերում  և Բելառուսի։
2008 թվական-ին, Ադրբեջանի հետ ընկերական հանդիպման ժամանակ, Գուդմունդսոնը իր նորամուտը կատարեց իսլանդայի հավաքականում։ 2012 թվականի Նոյեմբերի 14-ին Անդորրայի ազգային հավաքականի հետ խաղում, նա հավաքեց իր առաջին գոլը ազգային հավաքականի համար։ 2013 թվականի Սեպտեմբերի 6-ին Շվեյցարիայի դեմ 2014 թվականի Աշխարհի գավաթի որակավորման խաղում Յոհանը հեթ-թրիկի հեղինակ է դարձել։
2016 թվականի ամռանը Գուդմունդսսոնին ազգային հավաքականի հայտ էր ներկայացրել `մասնակցելու Ֆրանսիայում կայացած Եվրոպայի առաջնությանը։  Մրցաշարում նա խաղում էր Պորտուգալիայի հավաքականի հետ, Բենգրի,Ավստրիա, Անգլիա և Ֆրանսիաի։


=== Իսլանդիաի հավաքականի գոլերը ===


== Ձեռքբերումներ ==
Թիմային
 Ա3

Նիդերլանդներ գավաթի դարփնեկիր — 2012/2013


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Профиль на sports.ru
Voetbal International profile
Վիճակագրությունը National Football Teams կայքում(անգլ.)
Շարկի շրջան (Միսսիսիպի)

Շարկի շրջան (անգլ.՝ Sharkey County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.109 կմ² է, բնակչությունը՝ 4.916 մարդ (2010 թ. տվյալներով)։ Շրջկենտրոնն է Ռոլինգ Ֆորկ բնակավայրը։ Կազմավորվել է 1876 թ.։


== Ծանոթագրություններ ==
Նիզամի (Արարատի մարզ)

Անվան այլ կիրառումների համար տե՛ս՝ Նիզամի (այլ կիրառումներ)Նիզամի (նախկին անվանումը` Վերին Նեջրլու),
գյուղ Հայաստանի Հանրապետության Արարատի մարզի Մասիսի տարածաշրջանում, Մասիս քաղաքից մոտ 3 կմ, մարզկենտրոնից` 18 կմ հեռավորության վրա։


== Պատմություն ==
Գյուղը հիմնադրվել է 1831 թվականին։ Նախկինում ունեցել է Նեջալ Վերին, Նեջելի Վերին, Նեջերլու Վերին, Վերին Նեջերլու, Նետիս անվանումները։ Նետիս անունով հիշատակվում է Ստեփանոս Օրբելյանի մոտ` 13-րդ դարում։ Նիզամի է վերանվանել 1978 թվականին և այդպես է կոչվել միջնադարյան պարսկալեզու բանաստեղծ Նիզամիի անունով։
Գյուղը տեղադրված է Միջին-արաքսյան հովտում, Հրազդան գետի ձախ ափում։ Ծովի մակարդակից ունի 830 մ բարձրություն։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուրոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Նիզամիի մշտական բնակչությունը կազմել է 1327, առկա բնակչությունը` 1120 մարդ։ Մինչև 1989 թ. ունեցել է խառը հայ-ադրբեջանական բնակչություն։ 
Նիզամիի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի առկա 457 տնտեսություն, դպրոց, բուժկետ, կապի հանգույց, համայնքը գազաֆիկացված է։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 193 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 193 հա։ Ունի պտղատու և խաղողի այգիներ։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Զբաղվում են կաթնամսատու անասնապահությամբ, թռչնաբուծությամբ։


== Տես նաև ==
Նիզամիի պատմության և մշակույթի անշարժ հուշարձանների ցանկ


== Ծանոթագրություններ ==


== Հղումներ ==
Արարատի մարզպետարան Archived 2012-04-13 at the Wayback Machine.
Նելսոն Մանդելայի արձան (Քեյփթաունի քաղաքապետարան)

Նելսոն Մանդելայի արձան (անգլ.՝ Statue of Nelson Mandela), Հարավաֆրիկյան Հանրապետության նախագահ, հակա-ապարտհեյդ ռեժիմի ակտիվիստ, 1993 թվականին Նոբելյանի մրցանակի արժանացած  Նելսոն Մանդելայի բրոնզե արձանը Քեյփթաունի քաղաքապետարանի պատշգամբում, Մեծ շքերթ (Grand Parade) հրապարակի ուղղությամբ։ Բացվել է 2018 թվականի հուլիսի 24-ին։


== Տեղադրում ==
Մանդելայի արձանը տեղադրվել է ճիշտ նույն տեղում, որտեղից Նելսոն Մանդելան բանտից ազատվելուց հետո առաջին անգամ հանրության առջև ելույթ ունեցավ 1990 թվականի փետրվարի 11-ին։
Արձանը տեղադրվել է Մանդելայի ծննդյան 100-ամյակի միջոցառումների շրջանակում։ Նելսոն Մանդելան ծնվել է 1918 թվականի հուլիսի 18-ին, Քեյփթաքունի քաղաքապետարանի և Արևմտյան Կապի կառավարության համատեղ նախաձեռնությամբ՝ տուրիստների մեծ հոսք ապահովելու նպատակով։ Արձանի ստեղծմանն աջակցել են Պատրիսիա դե Լիլը, Ալան Վինդեն և Հելեն Զիլը։ Արձանի բացման արարողությանը մասնակցել են հյուրեր աշխարհի տարբեր անկյուններից։ Հատուկ հյուրերի թվում են եղել արքեպիսկոպոս Դեսմոնդ Տուտուն, Նելսոն Մանդելայի հիմնադրամի նախագահ Նջաբուլո Նդեբելեն։
Արձանն ունի 1,95 մետր բարձրություն, մի փոքր ավելի բարձր է, քան Մանդելայի հասակը (1,85 մետր)։ Պատրաստվել է բրոնզից։
Դալի Տամբոյի Koketso Growth  ընկերությունը շահել է արձանը ստեղծելու մրցույթը և հանձնարարել է Քսանտի Մպակամային և Բարրի Ջեքսոնին կերտելու արձանը։ Մպակաման նախկինում ստեղծել էր Մանդելայի կիսանդրին, Ջեքսոնը՝ Լուի վան Մաուրիցիուսի և Յոհաննես վան դեռ Կեմպի արձանները։


== Ցուցադրություն ==
Քեյփթաուն քաղաքը պատրաստվում է անցկացնել մշտական ցուցադրություն քաղաքապետարանում։ Քաղաքապետարանի դահլիճում կստեղծվեն ինտերակտիվ ցուցադրումներով աուդիո-վիզուալ սարքավորումներ, մեկնաբանող վահանակների հետ միասին, որը կներառի ազատության համար պայքարի մեջ ներգրավված մարդկանց, այն դեպքերը, որոնք տեղի են ունեցել նախքան Մանդելայի ազատ արձակումը և առաջին ժողովրդավարական ընտրությունները։


== Մանդելայի այլ արձաններ ==
Նելսոն Մանդելայի հրապարակ – Նելսոն Մանդելայի արձանը Սանդտոնում
Մանդելայի արձանը Պրետորիայի Միացյալ շենքերում, Պրետորիա
Նելսոն Մանդելա բեյ (մարզադաշտ) Պորտ Էլիզաբեթում 


== Տես նաև ==
Նելսոն Մանդելայի արձան (Յոհաննեսբուրգ)


== Ծանոթագրություններ ==
Մյոմլինգեն

Մյոմլինգեն  (գերմ.՝ Mömlingen), կոմունա Գերմանիայում։ Գտնվում է Բավարիա երկրամասում։
Ենթարկվոըն է Ստորին Ֆրանկոնիա վարչական շրջանին։ Մտնում է Միլտենբերգի շրջանի մեջ։ Բնակչությունը 4929 մարդ է (2010 թվականի դեկտեմբերի 31-ին)։ Զբաղեցնում է 18,45 կմ² տարածք։ Պաշտոնական կոդ՝ 09 6 76 140։


== Ծանոթագրություններ ==


== Արտաքին հղումներ ==
Պաշտոնական էջ
Կոպիլի (գյուղ, Պոլտավայի շրջան)

Կոպիլի (ուկրաիներեն՝ Копили), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Կոպիլի գյուղում բնակվում էր 2 525 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
McAfee

McAfee, Incorporated (ռուս.՝ Макафи), ամերիկյան «Intel Security» ընկերության ստորաբաժանումը, McAfee ապրանքանիշով հակավիրուսային ծրագրային ապահովման մշակողը։
Հիմնադրվել է 1987 թվականին նրա հիմնադիր Ջոն Մաքաֆիի անունով։ Գլխամասային գրասենյակը գտնվում է Կալիֆոռնիա նահանգի Սանտա Կլարա քաղաքում։ OPSWAT-ի՝ 2014 թվականի հոկտեմբերին իրականացրած հետազոտության համաձայն՝ «McAfee»-ն հակավիրուսային խոշորագույն արտադրողների հնգյակում է, նրան բաժին է ընկնում համաշխարհային շուկայի 5,7 տոկոսը։


== Պատմություն ==

Ընկերությունը հիմնադրվել է շոտլանդական ծագմամբ ամերիկացի ծրագրավորող Ջոն Մաքաֆիի կողմից 1987 թվականին՝ «McAfee Associates» անվամբ։
1992 թվականին ընկերությունը գրանցվել է Դելավեր նահանգում։ 1994 թվականին Ջոն Մաքաֆին լքել է ընկերությունը։ 1997 թվականին «McAfee» և «Network General» ընկերությունների միաձուլման արդյունքում ստեղծվել է «Network Associates» անվանումով նոր ընկերություն։ 2004 թվականին ընկերությունը վերականգնել է հին կրճատ անվանումը՝ «McAfee»։
2010 թվականին՝ 1,5 տարի տևած բանակցություններից հետո, «Intel» ընկերությունը գնել է այն ժամանակ դեռևս հանրային «McAfee» ընկերության բաժնետոմսերը (ցուցակը Նյու Յորքի բորսայում՝ MFE) 7,68 միլիարդ դոլարով։
2014 թվականին «Intel»-ն անվանափոխեց «McAfee»-ն՝ դարձնելով «Intel Security»։ Նոր ընկերության ապրանքանիշը դարձավ նախկինում «McAfee»-ի կողմից օգտագործվող կարմիր վահանը։ Փոխեցին միայն անվանումը։ Ընկերության ապրանքները անվան մեջ պահպանեցին «McAfee» հատվածը։
2016 թվականի սեպտեմբերին «Intel» ընկերությունը վաճառեց «Intel Security» ստորաբաժանման բաժնետոմսերի 51 %-ը, որի կազմում մտնում էր «McAfee»-ն։ Ընկերության նոր համասեփականատեր դարձավ «TPG» ներդրումային հիմնադրամը։ Գործարքի գումարը կազմել է 3,1 միլիարդ դոլար և ամբողջությամբ վճարվել 2017 թվականի երկրորդ եռամսյակում։


== Արտադրանքներ ==


=== Տնային օգտատերերի համար ===
McAfee AntiVirus Plus - սահմանափակ գործառույթներով պարզ հակավիրուսային ծրագիր։
McAfee Internet Security - ստանդարտ անվտանգության համակարգ։
McAfee Total Protection - անվտանգության համակարգ` ֆիշինգի և անլար ցանցի դեմ պաշտպանության հավելումով։
McAfee LiveSafe - անվտանգության համակարգ՝ ֆիշինգից, անլար ցանցից պաշտպանությամբ, ամպային պահեստով և գաղտնաբառերի կառավարիչով, տեղադրվում է օգտագործողի բոլոր սարքերի վրա մեկ բաժանորդագրության միջոցով։


== Ծանոթագրություններ ==


== Արտաքին հղումներ ==
Պաշտոնական կայք
Ոսկեվազի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Ոսկեվազ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 33 հուշարձան (27 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կոմուտատոր

Կոմուտատոր (նոր լատիներեն` commutator, լատիներեն` commuto - փոխել, փոփոխել), փոխարկիչ, բաշխիչ, սարքավորում, որը էլեկտրական շղթաների միացման, անջատման, փոխարկման միջոցով ապահովում է պահանջվող ելքի շղթայի (շղթաների) ընտրությունը և դրա միացումը մուտքի շղթային (շղթաներին)։
Պարզագույն կոմուտատորներ են անջատիչը, էլեկտրամեքենայական կոլեկտորները և այլ սարքավորումներ։ Կոմուտատորի միջոցով լուծվում են ծրագրավորման, ԹՀՄ-ում կառավարման և էլեկտրական մեքենաներում շղթաների միացման խնդիրներ։ Տարբերում են էլեկտրամեխանիկական, էլեկտրոնային և էլեկտրոնաճառագայթային կոմուտատորներ։
Կարմելի աստվածամոր տաճար

Կարմելի աստվածամոր տաճար (իսպ.՝ Catedral de Nuestra Señora del Carmen), կաթոլիկ եկեղեցու տաճար Ֆիլիպինների Հոլո կղզու համանուն քաղաքում (Սուլու գավառ, Բանգսամորո ինքնավար մարզ Մուսուլմանական Մինդանայոյում)։ Հոլոյի առաքելական վիկարիոսի մայր տաճարն է։ Տաճարի վանահայրն է առաքելական վիկարիոս, Վալպուեստայի եպիսկոպոսության տիտղոսակիր եպիսկոպոս Անխելիտո Ռ. Լամպոնը։ Օծվել է կարմելիտների հովանավոր Մարիամ Աստվածածնի անունով։


== Հարձակումներ տաճարի վրա ==
2010 թվականի հունվարի 10-ին տաճարի առաջ պայթել է նռնակ, որ նետվել է երկու նախկին եպիոսկոպոսների՝ Ֆրենսիս Ջ. Մաքսորլիի ու Բենջամին դե Խեսուսի գերեզմանների ուղղությամբ։ Պայթյունը տեղի է ունեցել նախատեսված մեսսայից մեկ ժամ առաջ, զոհեր և վիրավորներ չեն եղել։
Նույն թվականի մայիսի 20-ի երեկոյան նռնակի նետման պատմությունը կրկնվել է, ինչի արդյունքում տաճարն ստացել է աննշան վնասվածքներ, սակայն վիրավորների մասին տեղեկություններ չեն եղել։
2019 թվականի հունվարի 27-ին տաճարի ներսում տեղի է ունեցել ահաբեկչություն։ Զոհվել է առնվազն 18 և վիրավորվել 82 մարդ։ Հարձակման պատասխանատվությունն իր վրա է վերցրել «Իրաքի և Լևանտի իսլամական պետությունը»։


== Ծանոթագրություններ ==
Հրայր Սիմոնյան (ռազմական գործիչ)

Անվան այլ կիրառումների համար տե՛ս՝ Հրայր Սիմոնյան (այլ կիրառումներ)Հրայր Գևորգի Սիմոնյան (1919, հունվարի 1, գյուղ Ղուշչի (այժմ՝ Վրաստանի Ծալկայի շրջանում) - 2000, հունիսի 29, Մոսկվա), խորհրդային բանակի գեներալ-մայոր (22.2.1963), ռազմական գիտությունների դոկտոր (1968), պրոֆեսոր (1970)։ ԽՄԿԿ անդամ (1942)։


== Կենսագրություն ==
Ավարտել է Մոսկվայի Համամիութենական կենտգործկոմի անվան ռազմահետևակային ուսումնարանը (1939 թվական), Ֆրունզեի անվան ռազմական ակադեմիան (1952 թվական), ԽՍՀՄ Զինված ուժերի գլխավոր շտաբի (Կլիմենտ Վորոշիլովի անվան) ռազմական ակադեմիան (1958 թվական)։ 1939 թվականին մասնակցել է Արևելյան Լեհաստանի դեմ խորհրդային ագրեսիային, «Հայրենական մեծ պատերազմի» ժամանակ, որպես Բելառուսիայի առաջին ռազմաճակատի 8-րդ բանակի շտաբի պետի տեղակալ՝ Կուրսկի ճակատամարտին, Բելառուսիայի ազատագրմանը, Բեռլինի գրավմանը։ 1945—1947 թվականներին ծառայել է Գերմանիայում խորհրդային զորքերի խմբավորման շտաբում, 1947—1960 թվականներին՝ տարբեր զինվորական օկրուգների շտաբներում։ 1960-1983 թվականներին՝ Ֆրունզեի անվան ռազմական ակադեմիայի ամբիոնի պետ։ 1983 թվականին զորացրվելով՝ շարունակել է գիտամանկավարժական գործունեությունը ԽՍՀՄ Կենտրոնական գիտահետազոտական ինստիտուտում։


== Աշխատություններ ==
Հեղինակ է զինվորական հետախուզությանը վերաբերող ավելի քան 200 աշխատության։


== Պարգևներ ==
Պարգևատրվել է Կարմիր դրոշի 2, Հայրենական պատերազմի 1 և 2-րդ աստիճանի, Կարմիր աստղի 2, լեհական շքանշաններով։


== Ծանոթագրություններ ==
Սեդ Յոլ (Իժմայի վտակ)

Անվան այլ կիրառումների համար տե՛ս՝ Սեդ Յոլ (այլ կիրառումներ)Սեդ Յոլ (ռուս.՝ Сед-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի աջ ափին՝ 480 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075625
Կոդը ըստ հիդրոլոգիական հետազոտության (ՌԴ) — 103007562
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կվարս Ներքին

Կվարս Ներքին, գյուղ, ավան Արևմտյան Հայաստանում, Բիթլիսի վիլայեթի Գենջի գավառակում։ Գտնվում է Մուշի դաշտի հյուսիսարևմտյան սահմանը եզերող Ինսակնյան (Մերգեմեր) լեռներից հյուսիս-արևմուտք՝ Քարքե լեռան փեշերին, Մուշի ս. Կարապետ վանքից 6-7 կմ արևմուտք։ Կվարս Վերին գյուղից գտնվում է 3,5 կմ հյուսիս-արևելք։
Գյուղի մասին առաջին հիշատակությունները վերաբերվում են VII դարին։ Այն Մեծ Հայքի Տուրուբերան աշխարհում եղել է Կվառս անունով մեծ ավան՝ Պալունիք գավառի կենտրոնը։


== Անվանումներ ==
Գյուղն ունեցել է հետևյալ անվանումները. Գիվարս, Գիվերս, Գիրվազ Ներքին, Գվարս, Գվարս Ներքին, Գուվարս, Կվարս, Կրվարս, Կիվարս, Կվառաց ավան, Կվարս Ներքին։


== Պատմություն ==
Ավանդության համաձայն հնդիկ իշխան Դեմետրե և Գիսանե եղբայրները իրենց թագավորից հալածվելով գալիս են Հայաստան` Վաղարշակ Ա թագավորի մոտ։ Վաղարշակը նրանց տալիս է Տարոնի իշխանությունը։ Իշխանների սպանվելուց հետո իշխանությունն անցնում է վերջիններիս 3 որդիներին, որոնք իրենց անուններով` Կվառս (Կուարս), Մեղտի և Հոռյան, շինում են երեք ավան։


== Բնակչություն ==
Ըստ Հոհվ. Մամիկոնյանի Կվարսը եղել է բազմամարդ ավան և ունեցել է 3012 ծուխ, 3700 հեծյալ և 150 հեծյալ զինվոր։
1880 թվականին ունեցել է 120 տուն՝ 1200 հայ բնակչով և 80 տուն քուրդ բնակիչ։ XX դարի սկզբին ուներ 100 տուն հայ և քուրդ բնակիչ։ Գյուղի բնակչությունը բռնագաղթի է ենթարկվել 1915 թվականի Մեծ եղեռնի ժամանակ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։


== Պատմամշակութային կառույցներ ==
Կվարսն ուներ եկեղեցի և վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լիմանցի

Լիմանցի (ուկրաիներեն՝ Лиманці), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1905 թվականին։
2001 թվականի տվյալներով Լիմանցի գյուղում բնակվում էր 206 մարդ։ Բնակավայրը զբաղեցնում է 0,704 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիժնի Նովգորոդ

Նիժնի Նովգորոդ (ռուս.՝ Нижний Новгород, խոսակցականում հաճախ անվանվում է Нижний, 1932 թվականի օգոստոսի 7-ից մինչև 1990 թվականի օգոստոսի 22-ը կոչվել է Го́рький)՝ քաղաք Ռուսաստանում, Մերձվոլգյան դաշնային շրջանի ու Նիժնի Նովգորոդի մարզի վարչական կենտրոն։
Գտնվում է Արևելա-Եվրոպական հարթավայրի կենտրոնում Օկա և Վոլգա գետերի միախառնման վայրում. Оկան քաղաքը բաժանում է 2 մասի՝ Վերին և Ստորին։
Քաղաքը հիմնադրվել է 1221 թվականին Յուրի Վսեվոլոդովիչի կողմից։ 1500-1518 թթ կառուցվել է քարե Կրեմլը, որը ողջ պատմության ընթացքում ոչ մի անգամ չի գրավվել։ 1817 թվականին Մակարսևկոյ շուկայի տեղափոխումից հետո այն դարձել է Ռուսաստանի ամենամեծ առևտրական կենտրոններից մեկը։ 1930-ական թվականների ինդրուստացման տարիներին քաղաքում կառուցվեց մեքենաշինական գործարան, այդ թվում՝ Գորկիի ավտոմոբիլային գործարանը։ Հայրենական մեծ պատերազմի տարիներին՝ 1941-1945 թվականներին, քաղաքը եղել է ռազմական տեխնիկայի մատակարարման կենտրոններից մեկը, ինչի պատճառով էլ ռմբակոծվել է։ Պատերազմից հետո քաղաքը պարգևատրվել է Լենինի շքանշանով։ 1985-ի նոյեմբերի 20-ին բացվեց մետրոյի առաջին հատվածը։ 2013-ի հունիսի 24-ին բացի մետրոյից գործարկվեց քաղաքային գնացքի առաջին գիծը։ 2018-ին քաղաքում տեղի ունեցավ ՖԻՖԱ-ի աշխարհի գավաթը։ 2021 թվականին քաղաքը դառնում է 800 տարեկան։ Ռուսաստանում այս տարին Նիժնի Նովգորոդի տարին է։


== Ծանոթագրություններ ==
American Capitalist

American Capitalist, ամերիկյան գրուվ մետալ Five Finger Death խմբի երրորդ ստուդիական ալբոմը, թողարկված՝ 2011 թվականի հոկտեմբերի 11֊ին։ Սա խմբի առաջին ալբոմն էր առանց բաս կիթառիստ՝ Մեթա Սնելայի, ով դուրս էր եկել խմբից 2010 թվականին։ Ալբոմը զբաղեցրել է երրորդ հորիզոնականը Billboard 200֊ում, առաջին ամսվա ընթացքում մոտ 90000 սինգլի կրկնօրինակ վաճառվելու համար։


== Սինգլներ ==
Ալբոմից թողարկվել է սինգլ՝ «Under and Over It», «Back for More», «Remember Everything», «Coming Down», «The Pride», and «The Tragic Truth»։


=== Under and Over It ===
Ալբոմի թողարկումից հետո, «Under and Over It» սինգլը ունենում է մեծ հաջողություններ վարկանշային սանդղակներում․ այն զբաղեցնում է վեցերորդ հորիզոնականը Hot Mainstream Rock Tracks֊ում,քսաներորդը՝ Rock Songs֊ում։


=== The Pride ===
«The Pride»֊ը հանդիասում է ալբոմի երրորդ սինգլը։


== Երգացանկ ==


== Վարկանշային սանդղակկ ==


=== Ալբոմ ===


=== Սինգլներ ===


== Անձնակազմ ==
Այվեն Մուդի – վոկալ
Զոլտան Բատորի – ռիթմ կիթառ
Ջեքսոն Հուկ – սոլո կիթառ, բեգ վոկալ
Մետ Սնել – բաս կիթառ, բեգ վոկալ
Սպենսեր, Ջերեմի – հարվածային գործիքներ


=== Լրացուցիչ անձնակազմ ===
Քեվին Չուրկո – պրոդյուսեր, звукорежиссёр, мастеринг, басс։
"Mr. Kane" Չուրկո– հնչյունային ռեժիսոր, ռե մաստերինգ և «Remember Everything»։


== Ծանոթագրություններ ==
Սիլվա Մնացականյան

Սիլվա Խաչատուրի Մնացականյան (1923, Նոր Բայազետ, Հայկական ԽՍՀ, ԱԽՖՍՀ, ԽՍՀՄ), հայ քանդակագործ, նկարիչ։


== Կենսագրություն ==
1942 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։ 1944-1950 թվականներին սովորել է Մոսկվայի Վ. Սուրիկովի անվան գեղարվեստի ինստիտուտում։ Աշխատանքներից գտնվում են Հայաստանի ազգային պատկերասրահում


== Ստեղծագործություններ ==
Քանդակներ՝

«Բանվոր Կ. Սարգսյանի դիմաքանդակը»
«Վահրամ Փափազյանը Օթելլոյի դերում»
«Դերասան Գուրգեն Գաբրիելյանը»
«Ալեքսանդր Գրիբոյեդով»Գեղանկարներ՝

«Ծեր կնոջ դիմանկար»
«Ինքնադիմանկար»


== Ծանոթագրություններ ==
Էմտմանսբերգ

Էմտմանսբերգ  (գերմ.՝ Emtmannsberg), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 1103 մարդ (ըստ 2010 թվականի դեկտեմբերի 31-ի)։ Տարածքը կազմում է 22,31 կմ²։ Պաշտոնական կոդ՝ 09 4 72 133։
Կոմունան բաժանված է 20 գյուղական համայնքի։


== Ծանոթագրություններ ==
Մայքլ Շաարա

Մայքլ Շաարա (անգլ.՝ Michael Shaara, հունիսի 23, 1928(1928-06-23) կամ հունիսի 23, 1929(1929-06-23), Ջերսի Սիթի, Նյու Ջերսի, ԱՄՆ - մայիսի 5, 1988(1988-05-05), Թալահասի, ԱՄՆ), գիտական ​​ֆանտաստիկայի, սպորտային ֆանտաստիկայի և պատմական ֆանտաստիկայի ամերիկացի գրող։ Նրա ծնողները եղել են իտալացի ներգաղթյալներ (ազգանունը սկզբնապես գրվել է Սցիարրա, որը իտալերեն արտասանվում է նույն կերպ)։ 1951 թվականին ավարտել է Ռատգերսի համալսարանը, որտեղ նա միացել է Թետա Չիին և Կորեական պատերազմում ծառայել որպես 82-րդ օդադեսանտային դիվիզիայի սերժանտ։
1950-ականների սկզբներին Շաարան սկսել է գեղարվեստական ​​ամսագրերին վաճառել գիտական ​​ֆանտաստիկայի պատմություններ։ Նա նաև սիրողական բռնցքամարտիկ էր և ոստիկանության սպա։ Սթրեսը, ծխախոտի ծխելու հետ միասին, սրտի կաթվածի պատճառ են դարձել 36 տարեկան հասակում։ Նա կարողացել է ամբողջովին վերականգնվել, իսկ ավելի ուշ գրականություն դասավանդել Ֆլորիդայի պետական ​​համալսարանում՝ շարունակելով գրել գեղարվեստական ​​գրականություն։ Գետիսբուրգի ճակատամարտի մասին նրա վեպը՝ «Մարդասպաններ հրեշտակները», 1975 թվականին շահել է Պուլիցերյան մրցանակ՝ գեղարվեստական ​​գրականության համար։ Շաարան մահացել է սրտի կաթվածից 1988 թվականին՝ 59 տարեկան հասակում։
Շաարայի երեխաները՝ Ջեֆրին և Լիլան, նույնպես արձակագիր են։ 1997 թվականին Ջեֆրի Շաարան հիմնադրել է Մայքլ Շաարայի ամենամյա մրցանակը քաղաքացիական պատերազմի ֆանտաստիկայի գերազանցության համար, որը շնորհվում է Գետիսբուրգի քոլեջում։


== Ստեղծագործություններ ==


=== Նովելներ ===
«Կոտրված վայր» (1968)
«Հրեշտակ սպանողը» (1974), 1975 թվականին Պուլիցերյան մրցանակի գեղարվեստական մրցանակի դափնեկիր։ Ավելի ուշ, հիմք է հանդիսացել Գետիսբուրգ ֆիլմի համար։
«Նոյի դավադրությունը» (1981), որը հայտնի է նաև որպես «Հրապարակ»։
«Խաղ սիրո համար» (1991), ֆիլմը նկարահանվել է 1999 թվականին։


=== Կարճ պատմվածքների հավաքածու ===
«Զինվորը» (1982)


=== Կարճ պատմվածքներ ===
«Դատարկության որբերը» (1952)
«Բոլոր ճանապարհը հետ» (1952)
«Գրենվիլի մոլորակը» (1952)
«Եղիր պտղաբեր և բազմացիր» (1952)
«Զինվորը» (1953)
«Գիրքը» (1953)
«Պարսատիկը և քարը» (1954)
«Ուայներ» (1954)
«Փոսերը» (1954)
«Վճար» (1954)
«ԳազանԻ տանը» (1954)
«Վանիշերը» (1954)
«Արի իմ կուսակցություն» (1956)
«Տարբերության մարդը» (1956)
«Նվաճում`ժամանակի հետ» (1956)
«2066. ընտրության օր» (1956)
«Չորս միլիարդ դոլարանոց դուռ» (1956)
«Որսորդի մահը» (1957)
«Սիրուն տունը» (1958)
«Դանդաղ բացվում է» (1973)
«Սահմանային միջադեպ» (1976)
«Գորշ հրեշտակը» (1982)


== Ծանոթագրություններ ==


== Արտաքին հղումներ ==
Մայքլ Շաարա Internet Speculative Fiction Database-ում
Analysis of Soldier Boy
Biography at jeffshaara.com
Michael Shaara prize details
Michael Shaaraի գործերը Գուտենբերգ նախագծում
Լուսաձորի դոլոմիտի հանքավայր

Լուսաձորի դոլոմիտի հանքավայր, հանքավայր Հայաստանի Տավուշի մարզում՝ Լուսաձոր և Ակնաղբյուր գյուղերի միջև։


== Բնութագիր ==
Նստվածքային հանքավայր է։ Ուսումնասիրվել է 1960-1961 թվականներին։ Հանքավայրի դոլոմիտային ապարները տեղադրված են վերին յուրայի 350 մ հաստության կարբոնատային ստվարաշերտում։ Հանդիպում են զուտ դոլոմիտների և թույլ կրային դոլոմիտների 20-150 մ/հաստության հանքաշերտեր։ Հանքանյութում բարձր է MgO-ի (16-22%), CaO-ի (27-33%) և ցածր՝ խառնուրդների (SiO2, MnO և այլն) պարունակությունը։
Շերտաձև, տիպիկ քիմիածին դոլոմիտների հետ հանդիպում են միներալատեղակալված դոլոմիտներ, որոնք առաջացել են նստվածքագոյացման փուլում։ Դոլոմիտներից կարելի է ստանալ խեժադոլոմիտային և կոնվերտերայիn հրակայուն նյութեր, կաուստիկ դոլոմիտ, դոլոմիտային մետաղաձուլական փոշի, մետաղ, մագնեզիում և վակուումային ապակի։
Առիհա

Առիհա (արաբ․՝ أريحا‎‎), քաղաք Սիրիայի Արաբական Հանրապետության հյուսիս-արևմուտքում։ Առիհայի գավառի և համանուն շրջանի վարչական կենտրոնն է։ 2004 թվականին քաղաքի բնակչությունը կազմում էր 39501 մարդ։


== Պատմություն ==
Քաղաքի ներկայիս տեղում առաջին բնակավայրը հիմնադրվել է շուրջ 5 հազարամյակ առաջ։ Հռոմեական ու բյուզանդական դարաշրջաններում Առիհա քաղաքն ընդգրկված էր Անտիոքի կազմում և հոգևոր կարևոր կենտրոն էր։ Քաղաքը ծաղկում ապրեց մեր թվարկության 240-350 թվականներին։ 637 թվականին Օմար բեն ալ-Աասը գրավեց քաղաքը։ Հետագայում Առիհան մտնում էր Հալկիդի նահանգի, ապա Հալեպի, իսկ ավելի ուշ՝ կրկին ՀԱլկիդի նահանգի կազմի մեջ։ Քաղաքի գեղեցկության մասին իր աշխատություններում հիշատակել է Յակուտ ալ-Համավին։ 1516 թվականին Առիհայի բանալիներն ստացավ սւոլթան Սալիմ I-ը։ 1809 թվականին ստացավ ներքին ինքնավարության իրավունք։ Առիհայում մինչև հիմա կարելի է հանդիպել Հռոմեական ու բյուզանդական դարաշրջանների շինությունների, շիրիմների ու պետերի մնացորդների։
Առիհայի գավառում զբաղվում են բալի ու թզի մշակությամբ։ Գավառի կազմի մեջ մտնում են 55 քաղաքներ ու գյուղեր և ավելի քան 44 գյուղատնտեսական ֆերմաներ։


== Զբոսաշրջությունը ==
Քաղաքի գեղատեսիլ բնության, շրջապատի լեռների, սառնորակ աղբյուրների նորհիվ Առիհան դարձել է զբոսաշրջային հիանալի կենտրոն ողջ Սիրիայից եկող այցելուների համար։


== Ծանոթագրություններ ==
Լեսովսկոե

Լեսովսկոե (ուկրաիներեն՝ Лісівське), գյուղ Ուկրաինայի Խարկովի մարզի Լոզովայայի քաղաքային խորհուրդում։ Հիմնադրվել է 1927 թվականին։
2001 թվականի տվյալներով Լեսովսկոե գյուղում բնակվում էր 27 մարդ։ Բնակավայրը զբաղեցնում է 0,104 կմ² տարածք։ Բնակչության խտությունը կազմում էր 259,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թթուջուր (Գեղարքունիքի մարզ)

Թթուջուր,
գյուղ Հայաստանի Հանրապետության Գեղարքունիքի մարզի Ճամբարակի տարածաշրջանում, Գետիկի աջ ափին, մարզկենտրոն Գավառից 79կմ հյուսիս-արևելք։ Բնակավայրը գտնվում է ծովի մակերևույթից 1740մ բարձրության վրա։


== Բնակչություն ==
Ըստ ՀՀ 2011 թ. մարդահամարի արդյունքների` Թթուջուրի մշտական բնակչությունը կազմել է 942, առկա բնակչությունը` 905 մարդ։ Բնակիչերը հայեր են, որոնց նախնիների մի մասը եկել է Բերդի տարածաշրջանի գյուղերից։
Թթուջուրի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է կարտոֆիլի և ծխախոտի մշակությամբ։


== Պատմամշակութային կոթող ==
Գյուղում կա ավերված եկեղեցի՝ “Կոտրած Եղցի” անունով (10-12դդ.), մոտակայքում՝ Սարուկապ գյուղատեղի (17-18դդ.), մ.թ.ա. 2-րդ-1-ին հազարամյակի դամբարանադաշտ։ Գյուղից արևմուտք գտնվում է 19-րդ դարի կամուրջ։


== Տես նաև ==
Գեղարքունիքի մարզ


== Արտաքին հղումներ ==
Թթուջուր (Գեղարքունիքի մարզ) բնակավայրը «GEOnet Names Server» կայքում։
World Gazeteer: Armenia(չաշխատող հղում) – World-Gazetteer.com
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 49, available online at the website of the Internet Archive:


== Ծանոթագրություններ ==
Ֆիդայական շարժման «Զորավար Անդրանիկ» թանգարան

Ֆիդայական շարժման «Զորավար Անդրանիկ» թանգարան, բացվել է 1995 թվականին, Անդրանիկ Օզանյանի 130-ամյակի կապակցությամբ, այնուհետև 2 տարի անց փակվել և կրկին վերաբացվել է 2006 թվականի սեպտեմբերի 16-ին Կոմիտասի անվան պանթեոնի հարևանությամբ։


== Ցուցադրություն ==
Երկհարկանի թանգարանի երկու ընդարձակ դահլիճներում ներկայացվում են ‎ֆ‎իդայական շարժման նշանավոր գործիչների կյանքը, գործունեությունը, անձնական իրերը՝ Արաբոյից մինչև Արցախյան շարժում։ Առանձին ցուցատախտակներով ներկայացվում է ‎‎ֆիդայական շարժման պատմությունը, ֆիդայիների, հայդուկների (Անդրանիկ, Աղբյուր Սերոբ, Մախլուտո, Սևքարեցի Սաքո, Գարեգին Նժդեհ և այլք) մասին նյութեր, նկարներ, փաստաթղթեր, անձնական բազմաթիվ իրեր, որոնք 30 տարիների ընթացքում հավաքվել են թանգարանի հիմնադիր-տնօրեն Իլյիչ Բեգլարյանի կողմից։

Առանձին ներկայացվում են նշանավոր զորավար Անդրանիկի անձնական իրերը՝ բերված Բուլղարիայի նրա տնից՝ փաստաթղթեր, նամակներ, ձեռագրեր, գործիքներ, թերթեր, գրքեր, շքանշաններ և այլն։ Թանգարանում ներկայացվում են բազմաթիվ գրքեր և ալբոմներ հայդուկների, Հայկական հարցի, Արցախյան պատերազմի մասին։
Թանգարանի հետաքրքիր և արժեքավոր իրերից են Անդրանիկի՝ Բալկանյան պատերազմին մասնակցած թուրը, Առաջին կամավորական գնդի, որի հրամանատարն էր Անդրանիկը, շեփորը, Անդրանիկի՝ Բուլղարիայի տան մանրակերտը, ծննդավայրի՝ Շապին Գարահիսարի մակետը, Մշո Սուրբ Առաքելոց վանքի մակետն ու զանգը, Արա Շիրազի կերտած Անդրանիկի քանդակը, Անդրանիկին Դսեղում նվիրած դաշույնը, Թումանյանի և Անդրանիկի՝ Թի‎‎ֆլիսում 1917-1918 թթ. հրատարակած «Հայաստան» օրաթերթի բոլոր համարները, թերթի խմբագրատան գրիչը, գրասենյակային իրերը, Մախլուտոյի (Սմբատ զորավար) անձնական իրերը՝ հին պատի‎ֆոնը, ժամացույցը, Սերոբի դաշույնը և այլն։
Թանգարանի մասն է կազմում նաև շինության կից փոքրիկ պուրակը, որտեղ տեղադրված են ‎մի քանի ‎ֆիդայիների քանդակները։


== Հասցե ==
Թանգարանը գտնվում է Կոմիտասի անվան զբոսայգում, հայոց մեծերի պանթեոնի հարևանությամբ՝ Կաշեգործների 233 հասցեում։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		


== Արտաքին հղումներ ==
Ֆիդայական շարժման «Զորավար Անդրանիկ» թանգարան Archived 2014-09-09 at the Wayback Machine.
Խիժնյակովո

Խիժնյակովո (ուկրաիներեն՝ Хижнякове), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1694 թվականին։
2001 թվականի տվյալներով Խիժնյակովո գյուղում բնակվում էր 0 մարդ։ Բնակավայրը զբաղեցնում է 0,065 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասահի

Ասահի (ճապ.՝ 朝日町 Ասահի-տյո), Ճապոնիայի Միե պրեֆեկտուրայի Միե գավառում գտնվող ավան։ Ավանի մակերեսը կազմում է 5,99 կմ², բնակչությունը՝ 10 246 մարդ (2014 թվականի հունիսի 1-ի տվյալների համաձայն), բնակչության խտությունը՝ 1710,52 մարդ/կմ²։


== Աշխարհագրական դիրք ==
Ասահի ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Յոկաիտի, Կուվանա քաղաքները և Կավագոե ավանը։


== Բնակչություն ==
Ասահի ավանի բնակչությունը կազմում է 10 246 մարդ (2014 թվականի հունիսի 1-ի տվյալների համաձայն), իսկ խտությունը՝ 1710,52 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Ասահի ավանը խորհրդանշող ծառ է համարվում ճապոնական ծիրանենին, ծաղիկ՝ միամյա արևածաղիկը, թռչուն՝ Cettia diphone-ը։


== Ծանոթագրություններ ==


== Արտաքին հղումներ ==
Ճապոնական Ասահի ավանի պաշտոնական վեբկայք(ճապոներեն)
Ռոսիյսկայա գազետա

Ռոսիյսկայա գազետա (ռուս.՝ Российская газета), ռուսական լրագիր, տպագրվում է Ռուսաստանի Դաշնության կառավարության կողմից։ Российская газета օրաթերթը հանդիսանում է Ռուսաստանի կառավարության պաշտոնական թերթը, որտեղ տպագրվում են պետությանը վերաբերվող նյութեր՝ պաշտոնական հրամաններ, պետական կառույցների հայտարարություններոն ու փաստաթղթերը, նոր ընդունված օրենքները, նախագահի հրամանները և պետական հայտարարությունները։ Առաջին անգամ լույս է տեսել 1990 թվականի նոյեմբերի 11-ին։ 2010 թվականի տվյալներով լրագիրը ուներ 185 445 օրինակ տպաքանակ, ինչ դարձնում է նրան ռուսերեն լեզվով տպագրվող ամենամեծ լրագրերից մեկը։ Այս պահին լրագրի գլխավոր խմբագիրն է Վլադիսլավ Ֆրոնինը։


== Պատմություն ==
Российская газета-ն հիմնադրվել է 1990 թվականին ՌԽՖՍՀ Գերագույն խորհրդի կողմից ԽՍՀՄ-ում իրականացվող բարեփոխումների արդյունքում, երկրի փլուզումից կես տարի առաջ։ Թերթը դարձավ կառավարության պաշտոնական լրագիրը, փոխարինելով Իզվեստիա և Սովետսկայա Ռոսիա լրագրերին, որոնք երկուսն էլ սեփականաշնորհվել էին ԽՍՀՄ փլուզումի ընթացքում։
Մինչև 2017 թվականի մարտ ամիսը Российская газета-ն ներկայացնում էր իր նյութերը նաև Russia Direct վեբ կայքում


== Ծանոթագրություններ ==


== Արտաքին հղումներ ==
արխիվացված (ռուս.)
Անգլերեն տեղեկություններ թերթի մասին Archived 2012-02-05 at the Wayback Machine.
Russia Beyond the Headlines, թերթի պաշտոնական անգլերեն տարբերակ
Շիբլյակ

Շիբլյակ, երկրաբանական բնության հուշարձան Հայաստանում։ Բնության հուշարձանը գտնվում է Սյունիքի մարզի Կապան քաղաքում, Առաջաձոր տեղամասում, 800-900 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Մ.թ.ա. 410


== Դեպքեր ==


== Ծնունդներ ==


== Մահեր ==
(9249) Են

(9249) Են (անգլ.՝ Yen), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,293525 ա. մ., առավելագույնը մոտենում է 2,1075 ա. մ. հեռավորության վրա և հեռանում 2,4795 ա. մ.։ Արեգակի շուրջ մեկ ամբողջական պտույտ է կատարում 1268,68 երկրային օրվա ընթացքում, իր ուղեծրով շարժվելով միջինում 0,283758 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9249) Են աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Feci quod potui, faciant meliora potentes

Feci quod potui faciant meliora potentes, լատիներեն արտահայտություն, որը թարգմանվում է որպես «Ես արեցի այն, ինչ կարող էի, ով կարող է, թող անի ավելին»։
Արտահայտությունն օգտագործվում է որևէ ոլորտում սեփական ներդրումը ցույց տալու կամ սեփական աշխատանքն ինչ-որ մեկի դատին ներկայացնելու ժամանակ։
Հռոմեական կոնսուլները, երբ իրենց պաշտոնավարման ժամկետն ավարտվում էր և ընտրում էին նոր կոնսուլ, արարողություն էին անում և իշխանության հանձման ժամանակ արտաբերում էին թևավոր խոսք դարձած այս արտահայտությունը։ Արտահայտությունը կիրառվում է նաև մեր օրերում որևէ պաշտոնից հեռանալու և այն հաջորդին հանձնելու դեպքում։


== Մեջբերման օրինակներ ==

Այս արտահայտությունը գրված է լեհ փիլիսոփա և ֆանտաստ գրող Ստանիսլավ Լեմի շիրմաքարին։


== Ծանոթագրություններ ==
Օդի խոնավարար (էլեկտրական)

Օդի էլեկտրական խոնավարար, բնակելի շինություններում հիգիենիկ պայմանները բարելավող սարք, որն ապահովում է օդի մարդու առողջության համար օգտակար խոնավություն (հատկապես ձմռանը) և միաժամանակ օդը հագեցնում բացասական իոններով, ինչը բարենպաստ պայմաններ է ստեղծում օրգանիզմի կենսագործունեության համար։
Օդի խոնավարարը տեղադրում են պատերից, լուսամուտներից, կահույքից առնվազն 0,5 մ հեռու։ Էլեկտրացանցին միացնելիս օդի խոնավարարի միջի ջուրը դուրս է մղվում մանրահատիկ փոշու տեսքով և օդը հագեցնում խոնավությամբ։ 


== Տեսակներ ==
Օդի խոնավարարի անոթները լինում են բաց՝ ափսեի կամ շրջած կոնի տեսքով և փակ ջուր լցնելու ու փոշեցրելու անցք ունեցող կափարիչով։ 

Բաց տեսակի օդի խոնավարարները թեթև են ( զանգվածը մինչև 800 գ) և խնայողական «Բրիզ» օդի խոնավարարը (սպառվող հզորությունը 4-6 Վտ)։
Փակ տեսակի օդի խոնավարարների արտադրողականությունն ավելի մեծ է, քան բացինը, սակայն դրանք ավելի ծանր են (2-2,5 կգ) և ավելի շատ էլեկտրաէներգիա են ծախսում (սպառվող հզորությունը 25– 30 Վտ)։
Վոզրիցա

Վոզրիցա (ռուս.՝ Возрица), գետ Ռուսաստանում, հոսում է Կարելական ինքնավար հանրապետությունում և Մեդվեժեգորսկի շրջանում։ Թափվում է Օնեժի լիճ։ Գետի երկարությունը 11 կմ է, ավազանի տարածքը 33,3 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լճի ավազան, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000015839
Հիդրոլոգիական ուսումնասիրությունների կոդը - 102001583
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վինիցկոե (ավան, Շախտյորսկի քաղաքային խորհուրդ)

Անվան այլ կիրառումների համար տե՛ս՝ ՎինիցկոեՎինիցկոե (ուկրաիներեն՝ Вінницьке), ավան Ուկրաինայի Դոնեցկի մարզի Շախտյորսկի քաղաքային խորհուրդում։
2001 թվականի տվյալներով Վինիցկոե ավանում բնակվում էր 52 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (89301-89400)

Աստերոիդների ցանկ (89201-89300)  • Աստերոիդների ցանկ  • Աստերոիդների ցանկ (89401-89500)
 Աստերոիդների ցանկ (89201-89300)  • Աստերոիդների ցանկ  • Աստերոիդների ցանկ (89401-89500)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Առաջին վերաբնակների հուշարձան

Առաջին վերաբնակների հուշարձան (ռուս.՝ Памятник первым переселенцам), քանդակագործական հորինվածք Ռուսաստանի Դաշնության Կալինինգրադի մարզի Սովետսկ քաղաքում։ Գտնվում է քաղաքի կայարանամերձ հրապարակում։ 1943 թվականի «ՏԵ-7336» շոգեքարշի մոտ կանգնած են երեք բրոնզե քանդակներ։ Սա Կալինինգրադի մարզի միակ հուշարձան է` նվիրված 1945-1950-ական թվականներին պատերազմից ավերված տարածաշրջանի տնտեսությունը վերականգնելու համար ժամանած առաջին վերաբնակներին։
Հուշարձանի բացումը տեղի է ունեցել 2015 թվականին։


== Նկարագրություն ==
Հուշարձանը բաղկացած է 963 կգ ընդհանուր քաշով երեք բրոնզե պատկերաքանդակներից. Հայրենական մեծ պատերազմին մասնակցած ավագ լեյտենանտ, նրա կինը և նրանց փոքրիկ որդին։ Նրանց հետևում իրերով պայուսակ է։ Սպայի կրծքին երեք պարգևներ են` «Արիության մեդալ», «Մարտական ծառայություն մեդալ» և «Քյոնիգսբերգի գրավում» մեդալ։ Լեյտենանտի և նրա տիկնոջ քանդակները ստատիկ են, նրանց դեմքերն արտահայտում են անհանգստություն և կասկածանք, իսկ ահա երեխան շարժման մեջ է, ձգտում է առաջին քայլերն անել նոր երկրում, որը վիճակված է դառնալու նրա երկրորդ Հայրենիքը։
Հուշարձանի հեղինակն է կալինինգրադցի քանդակագործ, Ռուսաստանի նկարիչների միության անդամ Անդրեյ Շևցովը։ Քանդակները ձուլվել են Գուրևսկի արհեստանոցում։
Հուշարձանը կառուցելու համար միջոցները` 1,5 միլիոն ռուբլի, հատկացվել են մարզային գանձարանից։ Արձանախմբի բացումը տեղի է ունեցել 2015 թվականի մայիսի 1-ին։


== Աղբյուրներ ==
«Памятник первым переселенцам Калининградской области установят в Советске»։ Новости 40161.ru։ 2013-09-30։ Արխիվացված է օրիգինալից 2015-05-19-ին։ Վերցված է 2015-05-10 
«В Советске установили памятник первым переселенцам»։ Новости 40161.ru։ 2015-04-24։ Արխիվացված է օրիգինալից 2015-05-19-ին։ Վերցված է 2015-05-10 
Александр Катеруша (2013-05-07)։ «Под Калининградом открыли памятник первым переселенцам»։ Комсомольская правда. Калининград։ Վերցված է 2015-05-10 
«В Советске открыли памятник первым переселенцам»։ Клопс.ru։ 2015-05-07։ Արխիվացված է օրիգինալից 2015-05-09-ին։ Վերցված է 2015-05-10 
Памятник первым переселенцам на Викимапии
Աստերոիդների ցանկ (285701-285800)

Աստերոիդների ցանկ (285601-285700)  • Աստերոիդների ցանկ  • Աստերոիդների ցանկ (285801-285900)
 Աստերոիդների ցանկ (285601-285700)  • Աստերոիդների ցանկ  • Աստերոիդների ցանկ (285801-285900)
Վիլֆանյան

Վիլֆանյան (ֆր.՝ Villefagnan), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1038 մարդ, բնակչության խտությունը` 43.89 մարդ/կմ²։ Բնակավայրը զբաղեցնում է 23.65 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 70 կմ հարավ, Անգուլեմ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 592 աշխատունակ (15-64 տարեկան) բնակիչ, որոնցից ակտիվ էին 418-ը, իսկ ոչ ակտիվները` 174։ Ակտիվության ցուցանիշը կազմում է 70,6 %։ 418 աշխատունակ մարդկանցից աշխատել է 374 անձ (203 տղամարդ և 171 կին)։ Գործազուրկ են եղել 44 անձ (13 տղամարդ և 31 կին)։ 174 անաշխատունակներից 45-ը եղել են աշակերտներ կամ ուսանողներ, 68-ը` թոշակառուներ, իսկ 61-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կիռգեսսաառե (այլ կիրառումներ)

Կիռգեսսաառե անունը կամ տերմինը կարող է վերաբերել հետևյալ հոդվածներին․

Կիռգեսսաառե - գյուղ Էստոնիայի Լասվա շրջանի կազմում։
Կիռգեսսաառե - գյուղական ավան Էստոնիայի Կիռգեսաառե շրջանի կազմում։
Բիդրեևկա

Բիդրեևկա (ռուս.՝ Быдреевка), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարգիս Սելյան

Սարգիս Սելյան (20 փետրվարի, 1880, Օվաջըկ, Նիկոմիդայի գավառակ, Բրուսայի նահանգ - ?), հայ դեղագործ, ազգային գործիչ։


== Կենսագրություն ==
Ծնվել է 1880 թվականի փետրվարի 20-ին Բրուսայի նահանգի Նիկոմիդիայի գավառակի Օվաջըկ գյուղում։ 1905 թվականին ավարտել է Կ. Պոլսի Օսմանյան դեղագործական վարժարանը։ 1905 թվականին տեղափոխվել է Տրապիզոնի նահանգի Սամսոն (քաղաք) քաղաքը և կառավարական դեղագործ աշխատել։ Իսկ 1907 թվականից կառավարական դեղագործ է աշխատել Սիվրիհիսար քաղաքում։ Այստեղ ամուսնացել է և սեփական դեղատուն բացել։ Շուտով դարձել է Սիվրիհիսարի ազգային գործիչներից մեկը և մշակութային, ազգային, քաղաքական աշխույժ գործունեություն ծավալել։
1914 թվականին՝ Առաջին աշխարհամարտի ժամանակ, զորակոչվել է օսմանյան բանակ և Անկարայի զինվորական դեղագործ ծառայել։ 1915 թվականին վերադարձել է Սիվրիհիսար և տեղի հայության հետ աքսորվել մինչև Ռակկա։ Աքսորի ճանապարհին կորցրել է իր 40 հոգանոց ընտանիքի անդամներին, իսկ ինքը հրաշքով փրկվել։ Ռակկայում թաղապետական առողջապահական պաշտոնյա և բժշկական փոխանորդ է նշանակվել և աշխատելու ընթացքում բազմաթիվ տարագիրների և որբերի ազատել ստույգ մահից։ Հետագայում հաստատվել է Հալեպում և սեփական դեղատուն բացել։ Որդին՝ Վազգեն Սելյանը, դեղագործ էր Հալեպում։


== Գրականություն ==
Տէր Յովհաննէսեան Գրիգոր, Պատմագիրք Սիվրի-Հիսարի հայոց, Պէյրութ, 1965։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Կուշչորեն

Կուշչորեն, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ստարայա Գուտա (գյուղ, Դերաժնյայի շրջան)

Անվան այլ կիրառումների համար տե՛ս՝ Ստարայա ԳուտաՍտարայա Գուտա (ուկրաիներեն՝ Стара Гута), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Ստարայա Գուտա գյուղում բնակվում էր 56 մարդ։ Բնակավայրը զբաղեցնում է 3,78 կմ² տարածք։ Բնակչության խտությունը կազմում էր 14,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)